**Zapisnik rednega letnega občnega zbora Orientacijske zveze Slovenije,**

ki je potekal v četrtek, 11. januarja 2018 ob 18. uri na Institutu Jožef Stefan (Jamova cesta 39, 1000 Ljubljana) v seminarski sobi (soba 106).

**Prisotni:**

Predstavniki klubov, članov OZS:

1. Mariborski OK: Miha Škarabot po pooblastilu
2. OK Azimut: Igor Bončina, Vlado Sedej, Gregor Hvala, Klemen Kenda
3. OK Brežice: Jaka Piltaver
4. OK Komenda: Janez Zavrl
5. OK Polaris: Dušan Petrovič, Tajda Foški, Miha Škarabot
6. OK Slovenj Gradec: Marko Dudić
7. OK Slovenske Konjice: Jaka Piltaver po pooblastilu
8. OK Tivoli: Ana Pribaković Borštnik, Andrej Borštnik
9. OK Trzin: Krešo Keresteš
10. PD Ajdovščina: Urban Gregorc
11. Škofjeloški OK: Matjaž Draksler, Jerca Bernik

**Opravičili so se:**

Irena Hacin Kölner (OK Komenda), Daniel Lebar (OK Slovenske Konjice), Miranda Ortar (PD Tolmin)

**Dnevni red občnega zbora:**

1. Izvolitev delovnih organov in potrditev dnevnega reda
2. Vsebinska poročila o delu komisij in reprezentanc v preteklem letu in razprava na poročila:
   1. poročilo tekmovalno-sodniške komisije (TSK)
   2. poročilo trenersko-izobraževalne komisije (TIK)
   3. poročilo komisije za karte
   4. poročilo komisije za šolska tekmovanja
   5. poročilo o delu članske reprezentance OT
   6. poročilo o delu mladinske reprezentance OT
   7. poročilo komisije in reprezentance PreO
   8. poročilo komisije in reprezentance MTBO
   9. poročilo komisije in reprezentance SKIO
3. Poročila o delu OZS v preteklem letu in razprava:
   1. finančno (računovodsko) poročilo
   2. poročilo gospodarja
   3. poročilo predsednika o delu OZS
   4. poročilo Disciplinskega sodišča
4. Razrešitev vodstva OZS
   1. poročilo nadzornega odbora
5. Pregled članstva (klubi)
6. Izvolitev novega vodstva OZS
7. Plan dela OZS za leto 2018, potrditev koledarja in finančni načrt
8. Plan dela komisij in reprezentanc
9. Članarina
10. Pravilnik o državnih tekmovanjih v orientacijskem teku
    1. Pravilnik o priznanjih Orientacijske zveze Slovenije
    2. Pravilnik za organizacijo državnih tekmovanj v orientacijskem teku v Sloveniji
11. Razno

**K 1 - Izvolitev delovnih organov in potrditev dnevnega reda**

Predsednica IO OZS je ob pričetku občnega zbora ugotovila, da je občni zbor sklepčen, ker je zastopana več kot polovica klubov ter predlagala vodstvo občnega zbora.

**Sklep 1:** Občni zbor potrjuje predlagano vodstvo občnega zbora – predsednika Klemna Kendo, zapisničarko Jerco Bernik in overitelja Marka Dudića ter Miho Škarabota. ***Soglasno sprejet.***

Po izvolitvi je Klemen K. prevzel besedo in predstavil dnevni red.

**Sklep 2**: Občni zbor OZS sprejema dnevni red občnega zbora. ***Soglasno sprejet.***

**K 2 - Vsebinska poročila o delu komisij in reprezentanc v preteklem letu in razprava na poročila**

Predsednik občnega zbora je povedal, da so bila poročila predhodno posredovana udeležencem. Predlagal je, da odgovorni v nekaj osnovnih točkah povzamejo svoja poročila, udeležence občnega zbora pa pozval, naj podajo pripombe na posamezna poročila.

* 1. poročilo tekmovalno-sodniške komisije (TSK)
  2. poročilo trenersko-izobraževalne komisije (TIK)
  3. poročilo komisije za karte – *poročilo je potrebno popraviti v delu, kjer je navedeno iskanje alternativnih možnosti za tisk kart*.
  4. poročilo komisije za šolska tekmovanja – *poročilo je potrebno popraviti v delu, kjer je naveden organizator šolskega teka trojk (organizator je namreč MOL).*
  5. poročilo o delu članske reprezentance OT
  6. poročilo o delu mladinske reprezentance OT
  7. poročilo komisije in reprezentance PreO
  8. poročilo komisije in reprezentance MTBO
  9. poročilo komisije in reprezentance SKIO

**Sklep 3:** Aleš F. in Eneja O. dopolnita poročila o delu komisij in reprezentanc v preteklem letu s poročilom svetovnega šolskega prvenstva in s poročilom študentskega tekmovanja (komisija za šolska tekmovanja). ***Soglasno sprejet.***

**Sklep 4:** Občni zbor OZS sprejema poročila komisij in reprezentanc iz točke 2 (priloge k zapisniku). ***Soglasno sprejet.***

**K 3 - Poročila o delu OZS v preteklem letu in razprava**

1. Finančno (računovodsko) poročilo

Vlado je predstavil finančno (računovodsko) poročilo.

**Sklep 5:** Občni zbor OZS sprejema letno finančno poročilo (priloga k zapisniku). ***Soglasno sprejet.***

1. Poročilo gospodarja

Ker gospodar trenutno nima vrnjene celotne opreme, ni mogel pripraviti pregleda stanja celotne opreme in poročila gospodarja.

**Sklep 6:** Delovna skupina v sestaviblagajnik, gospodar, predsednica in članica nadzornega odbora (Mojca Foški) do 31. 1. 2018 pripravi celovit popis opreme in posreduje končno poročilo, ki ga obravnava in potrdi IO OZS. ***Soglasno sprejet.***

1. Poročilo predsednice o delu OZS

Ana P. B. je predstavila poročilo predsednice o delu OZS, ki predstavlja tudi povzetek vseh ostalih poročil.

**Sklep 7:** Občni zbor sprejema in potrjuje poročilo predsednice IO OZS (priloge k zapisniku). ***Soglasno sprejet.***

1. Poročilo disciplinskega sodišča

Disciplinsko sodišče ni pripravilo poročila, saj ni obravnavalo nobenega primera.

**K 4 - Razrešitev vodstva OZS**

1. Poročilo nadzornega odbora

Nadzorni odbor je med letom spremljal delovanje zveze in njenih organov preko informacij objavljenih na spletni strani in posredovanih preko liste OZS ter tudi pregledal finančno poslovanje.

Nadzorni odbor ugotavlja in predlaga naslednje:

1. Delovanje zveze in njenih organov je potekalo v okviru pravil in sprejetih sklepov. Večina planiranih aktivnosti in sklepov IO je bila realizirana, kar je razvidno iz predloženih poročil.
2. Nadzorni odbor predlaga občnemu zboru, da predložena poročila sprejme.

**Sklep 8:** Občni zbor se je seznanil s poročilom nadzornega odbora, ki je bilo pozitivno (priloga k zapisniku) in razrešuje dosedanje vodstvo OZS. ***Soglasno sprejet.***

**K 5 - Pregled članstva (klubi)**

Tolminska orientacijska sekcija, ki je od leta 2014 delovala v okviru OK Azimut, se je v letu 2018 odločila za samostojno pot v okviru Planinskega društva Tolmin. PD Tolmin je poslalo pismo o nameri in zaprosilo za članstvo v OZS.

**Sklep 9:** Občni zbor OZSse strinja z vključitvijo novega člana (Planinsko društvo Tolmin) v Orientacijsko zvezo Slovenije. ***Soglasno sprejet.***

RJZ že tri leta ne izpolnjuje pogojev za članstvo v OZS. Jerca B. vzpostavi stik v njimi glede možnosti okrepitve dejavnosti.

**K 6 - Izvolitev novega vodstva OZS**

Predlog novega vodstva OZS:

Predsednica IO: Ana Pribaković Borštnik, OK Tivoli

Podpredsednik IO: Miha Škarabot, OK Polaris

Sekretarka: Jerca Bernik, ŠOK

Blagajnik: Vladimir Sedej, OK Azimut

Tekmovalno-sodniška komisija: Miha Škarabot, OK Tivoli

Komisija za kolesarsko orientacijo: Grega Raj, OK Slovenj Gradec

Komisija za precizno orientacijo: Krešo Keresteš, OK Trzin

Komisija za smučarsko orientacijo: Iztok Rojc, OK Polaris

Trenersko izobraževalna komisija: Dušan Petrovič, OK Polaris

Komisija za karte: Igor Bončina, OK Azimut

Komisija za šolska tekmovanja: Aleš Ferenc, OK Tivoli

Koordinator za študentska tekmovanja: Eneja Osterman, OK Polaris

Predstavnik v OKS: Janez Zavrl, OK Komenda

Selektor članske reprezentance: Klemen Kenda, OK Azimut; Andraž Hribar,

OK Brežice

Selektor mladinske reprezentance: Jaka Piltaver, OK Brežice

Gospodar (skrbnik opreme): Jernej Zorman, OK Komenda (začasno)

Koordinator financiranja projektov: Vlado Sedej, OK Azimut

Urednik spletne strani: Andrej Borštnik, OK Azimut

**Sklep 10:** Občni zbor OZS potrjuje novo vodstvo OZS. ***Soglasno sprejet.***

**Sklep 11:** Občni zbor pooblašča IO OZS, da do 28. 2. 2018 določi novega gospodarja. ***Soglasno sprejet.***

Predlog članov IO OZS:

1. Ana Pribaković Borštnik, OK Tivoli, predsednica
2. Miha Škarabot, OK Polaris, podpredsednik
3. Jerca Bernik, ŠOK, sekretarka
4. Vladimir Sedej, OK Azimut, blagajnik
5. Igor Bončina, OK Azimut, komisija za karte
6. Krešo Keresteš, OK Trzin, komisija za precizno orientacijo
7. Andrej Borštnik, OK Tivoli
8. Jaka Piltaver, OK Brežice
9. Irena Hacin Kölner, OK Komenda
10. Matjaž Draksler, ŠOK
11. Urban Gregorc, PD Ajdovščina
12. Marko Dudić, OK Slovenj Gradec
13. Janez Zavrl, OK Komenda

**Sklep 12:** Občni zbor OZS potrjuje predlog članov novega izvršnega odbora OZS. ***Soglasno sprejet.***

**Sklep 13:** OK Komenda do 3. 2. 2018 sporoči morebitno spremembo imena 13. člana izvršnega odbora OZS. ***Soglasno sprejet.***

**Sklep 14:** Andrej B. uredi obveščevalno listo IO OZS z novimi člani IO OZS. ***Soglasno sprejet.***

Predlog nadzornega odbora, disciplinskega sodišča in komisije za priznanja:

**Nadzorni odbor:**

1. Silvij Močnik, OK Azimut
2. Mojca Foški, OK Polaris
3. Bojan Jevševar, OK Brežice

**Sklep 15:** Občni zbor OZS potrjuje predlog članov nadzornega odbora OZS. ***Soglasno sprejeto.***

**Disciplinsko sodišče:**

1. Aleš Poljanšek, OK Azimut
2. Roman Sladič, OK ŠOK
3. Marija Kovač, PD Ajdovščina

Dodatna člana:

1. Miranda Ortar, PD Tolmin
2. Boris Bauman, Mariborski OK

**Komisija za priznanja:**

1. Dušan Petrovič, OK Polaris
2. Romana Zupan, OK Komenda
3. Ana Pribaković Borštnik, OK Tivoli

**Sklep 16:** Občni izbor OZS potrjuje predlog članov disciplinskega sodišča in komisije za priznanja OZS. ***Soglasno sprejet.***

**K 7 - Plan dela OZS za leto 2018 in finančni načrt**

Ana P. B. je predstavila predlog letnega programa dela za leto 2018.

Pri tem je podala predlog za delovno srečanje na katerem bi se v razširjeni zasedbi skupno oblikovala strategija dela OZS za obdobje 2018–2020.

**Sklep 17:** Delovno srečanje za oblikovanje strategije bo potekalo v soboto, 3. marca 2018, po tekmovanju zimske lige v Komendi. ***Soglasno sprejet.***

V nadaljevanju je Vlado S. predstavil predlog letnega finančnega načrta OZS za leto 2018.

**Sklep 18:** Občni zbor sprejema predlagani letni program dela in letni finančni načrt OZS za leto 2018 (priloga k zapisniku). ***Soglasno sprejet.***

**Sklep 19:** Občni zbor pooblašča IO OZS, da med letom prilagodi izvajanje letnega finančnega načrta višinam dotacij s strani Ministrstva za izobraževanje, znanost in šport ter Fundacije za šport. ***Soglasno sprejet.***

**K 8 - Plan dela komisij in reprezentanc za leto 2018**

Plani dela komisij in reprezentanc so bili posredovani vnaprej, zato so bili le na kratko predstavljeni. Klemen K. je udeležence občnega zbora pozval, da podajo morebitne popravke ali dopolnitve.

**Sklep 20:** Plan dela TSK se dopolni v dveh točkah, in sicer da bo TSK v prihodnje določil koordinatorja zimske lige in bo skrbel za vodenje seznama »napak« posameznih tekmovanj, ki bo obravnavan na sodniških srečanjih. ***Soglasno sprejet.***

**Sklep 21:** Občni zbor sprejema vse predlagane plane dela reprezentanc in komisij za sezono 2018. ***Soglasno sprejet.***

**Sklep 22:** Občni zbor potrjuje svet mladinske reprezentance v sestavi:

* *Gregor Hvala, OK Azimut*
* *Nejc Zorman, OK Komenda*
* *Žan Luka Šumečki, OK Tivoli*
* *Klemen Kenda, OK Azimut*

***Soglasno sprejet.***

OK Komenda po občnem zboru kluba sporoči ali bo Nejc Zorman še član sveta mladinske reprezentance, ali ga bo zamenjal novi glavni trener OK Komenda.

**Sklep 23:** Občni zbor potrjuje dodatne člane Tekmovalno-sodniške komisije:

* *Andrej Borštnik, OK Tivoli*
* *Tajda Bogataj, OK Azimut*
* *Matic Blaž, OK Komenda*
* *Klemen Kenda, OK Azimut*

***Soglasno sprejet.***

**K 9 - Članarina za leto 2018**

**Sklep 24:** Občni zbor OZS sprejema članarino v višini 6 EUR na registriranega člana v katerikoli panogi orientacije, ne glede na to v koliko panogah tekmuje. ***Soglasno sprejet.***

**Sklep 25:** Minimalna članarina kluba znaša 18 EUR, kar predstavlja članarino registracije treh tekmovalcev, če so torej v klubu registrirani manj kot trije člani, mora le-ta kljub temu plačati članarino za tri člane. ***Soglasno sprejet.***

**K10 -** **Tekmovalni pravilniki**

1. Pravilnik o priznanjih Orientacijske zveze Slovenije

Predlog dopolnitev Pravilnika o priznanjih OZS je bil predčasno posredovan udeležencem občnega zbora. Dušan P. je na kratko predstavil predlog sprememb in člane občnega zbora pozval, da podajo morebitne popravke in dopolnitve.

**Sklep 26**: Občni zbor OZS potrjuje Pravilnik o priznanjih OZS. ***Soglasno sprejet***.

1. Pravilnik za organizacijo državnih tekmovanj v orientacijskem teku v Sloveniji

Predlog novega tekmovalnega pravilnika je bil predčasno posredovan udeležencem občnega zbora. Miha Š. je pravilnik predstavil in udeležence pozval, da podajo morebitne popravke in dopolnitve.

**Sklep 27:** Občni zbor sprejema predlog tekmovalnega pravilnika (s popravki, posredovanimi na seji). Miha Škarabot najkasneje do 31. 1. 2018 pripravi čistopis, ki je bil predhodno pregledan s strani Klemna K., Igorja B., Miha Š. in Jerce B. ***Soglasno sprejet.***

**K11 -** **Razno**

**Sklep 28:** Občni zbor soglaša z imenovanjem Vlada Sedeja za častnega člana OZS. ***Soglasno sprejet.***

Občni zbor je bil zaključen ob 21.02.

Zapisala:

Jerca Bernik

Predsednik delovnega predsedstva:

Klemen Kenda

Overitelja zapisnika:

Marko Dudić Miha Škarabot